Den lengste europaveien er E40, som er omtrent 8500 km lang mellom Frankrike og Kasakhstan. De korteste europaveiene er E844, 22 km, i Italia, og E32, 30 km, i Storbritannia. Nordligst er E69, Nordkapp i Norge, 71°10' N. Vestligst er E1, Lisboa i Portugal, 9°10' V. Sørligst er E75, Kreta i Hellas, 35°6' N. Østligst er E127, Maikapshagai i Kasakhstan, 85°36' Ø. Høyeste europavei er E008, 4272 moh. i Pamirfjellene i Tadsjikistan. Høyeste europavei i Europa er E62, 2005 moh. i Simplonpasset i Sveits. Laveste europavei er E39, 262,5 muh. i Bømlafjordtunnelen i Norge.